b'\n_START_ARTICLE_\nKa\xc5\xa1tela\n_START_PARAGRAPH_\nKa\xc5\xa1tela je skupno ime za mesto na Hrva\xc5\xa1kem, ki spada v Splitsko-dalmatinsko \xc5\xbeupanijo in za \xc5\xa1ir\xc5\xa1e podro\xc4\x8dje, ki le\xc5\xbei med Trogirom in Splitom.\n_START_SECTION_\nGeografija\n_START_PARAGRAPH_\n\xc5\xa0ir\xc5\xa1e obmo\xc4\x8dje Ka\xc5\xa1tel le\xc5\xbei v dol\xc5\xbeini okoli 20 km med mestoma Trogir in Split v smeri vzhod-zahod med severno obalo Ka\xc5\xa1telanskega zaliva na jugu, vrhovi Trno\xc5\xa1\xc4\x87aka (472 m), Labi\xc5\xa1nice (701 m), Opora (602 m) in Kozjaka (779 m) na severu in Krbana (144 m) na zahodu. Na \xc5\xa1ir\xc5\xa1em obmo\xc4\x8dju mestnega zaledja se vzhodni del Ka\xc5\xa1tela strmo spu\xc5\xa1\xc4\x8da proti morju, medtem ko je zahodni del prostrana ravnina (Veliko in Malo polje) zasejano s sadovnjaki, nasadi oljk, vinogradi in vrtovi. Ka\xc5\xa1tela se delijo na Dolnja in Gornja. Zime so blage in vla\xc5\xbene, poletja pa topla in suha. Stalni izviri vode so redki. Mesto Ka\xc5\xa1tela pa sestavlja sedem naselji, ki se od Divulj proti Solinu sledijo: \xc5\xa0tafili\xc4\x87, Novi, Stari, Luk\xc5\xa1i\xc4\x87, Kambelovac, Gomilica in Su\xc4\x87urac.\n_START_SECTION_\nZgodovina\n_START_PARAGRAPH_\nJedra samostojnih naselij, ki so se razvila ob fevdalnih ka\xc5\xa1telih (utrjenih gradovih in dvorcih), zgrajenih ob koncu 15. in za\xc4\x8detku 16. stoletja, stojijo na najbolj slikovitih to\xc4\x8dkah in izstopajo s svojo arhitekturo. Ka\xc5\xa1teli so s\xc4\x8dasoma prerasli svojo obrambno funkcijo ter postali bogati dvorci okoli katerih so se razvila naselja. Vseh sedem naselij je zgrajenih ob obali. Gradili so jih doma\xc4\x8di mojstri, naselili pa begunci iz okolice, ko znotraj utrjenih dvorcev iskali za\xc5\xa1\xc4\x8dito pred Turki po zasedbi Bosne.\n_START_SECTION_\nDemografija\n_START_PARAGRAPH_\nKa\xc5\xa1tela je od prvega popisa prebivalcev leta 1857, ko je na celotnem podro\xc4\x8dju \xc5\xbeivelo 5.097 prebivalcev do zadnjega popisa leta 2001 imela stalno rast. Pri popisu leta 2001 je mesto Ka\xc5\xa1tela imelo 34.103 prebivalcev, od katerih so ve\xc4\x8dino s 96,65% predstavljali Hrvati. Na celotnem podro\xc4\x8dju pa je \xc5\xbeivelo 38.474 prebivalcev'